## Rješenje kojim se Ivanu Klamflu iz Varaždina oduzima odobrenje za rad investicijskog savjetnika

### NN 101/2009 (21.8.2009.), Rješenje kojim se Ivanu Klamflu iz Varaždina oduzima odobrenje za rad investicijskog savjetnika

101 21.08.2009 Rješenje kojim se Ivanu Klamflu iz Varaždina oduzima odobrenje za rad investicijskog savjetnika

HRVATSKA AGENCIJA ZA NADZOR FINANCIJSKIH USLUGA

2609

Temeljem odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 27. stavak 1. točka 4. Zakona o tržištu kapitala (»Narodne novine« br. 88/08, 146/08 i 74/09), Uprava Hrvatske agencije za nadzor financijskih usluga, u predmetu oduzimanja odobrenja Ivanu Klampflu iz Varaždina, D. Cesarića 56, za rad investicijskog savjetnika, na sjednici održanoj 6. kolovoza 2009. godine donijela je

RJEŠENJE

1. Ivanu Klampflu iz Varaždina, D. Cesarića 56, oduzima se odobrenje za rad investicijskog savjetnika.

2. Ovo rješenje upisuje se u Registar investicijskih savjetnika, koji vodi Hrvatska agencija za nadzor financijskih usluga, pod rednim brojem 17 (sedamnaest).

3. Ovo rješenje objavit će se u »Narodnim novinama«.

Obrazloženje

Ivan Klampfl iz Varaždina, D. Cesarića 56 je u predmetu oduzimanja odobrenja za rad investicijskom društvu CBB – vrijednosnice d.o.o., Varaždin, Aleja kralja Zvonimira 1 (dalje: Društvo), klasa: UP/I-451-04/09-02/27 dana 29. lipnja 2009. godine podnio Hrvatskoj agenciji za nadzor financijskih usluga (dalje: Agencija), zahtjev za oduzimanje odobrenja za rad investicijskog savjetnika.

Rješenjem Komisije za vrijednosne papire Republike Hrvatske, klasa: UP/I-450-08/03-02/49, dana 27. veljače 2003. godine, Ivanu Klampflu, zaposleniku Društva, izdana je na neodređeno vrijeme dozvola za obavljanje poslova investicijskog savjetnika.

Dalje, u predmetu klase: UP/I-451-04/09-02/27, rješenjem Agencije od 6. kolovoza 2009. godine, utvrđeno je da Društvu prestaje važiti odobrenje za rad, izdano temeljem rješenja Agencije od 2. veljače 2006. godine.

Sukladno odredbi članka 24. stavak 2. Zakona o tržištu kapitala (dalje: Zakon), investicijski savjetnik je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1., 2., 4. i 5. Zakona, odnosno zaposlenik društva za upravljanje otvorenim investicijskim fondovima s javnom ponudom koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 4. i 5. Zakona.

Budući da je Društvu prestaje važiti odobrenje za rad, Ivan Klampfl više ne ispunjava uvjete na temelju kojih mu je izdano odobrenje za rad.

Stoga je valjalo, sukladno odredbi članka 27. stavak 1. točka 4. Zakona, riješiti kao u izrijeci ovog rješenja, dakle oduzeti mu odobrenje za rad investicijskog savjetnika i provesti upis oduzimanja odobrenja u Registru investicijskih savjetnika koji vodi Agencija, s danom upisa 6. kolovoza 2009. godine, pod rednim brojem 17 (sedamnaest).

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-08/21

Urbroj: 326-111/09-2

Zagreb, 6. kolovoza 2009.

Zamjenik
predsjednika Uprave
Ivan Vrljić, v. r.

Rješenje, NN 101/2009-2609